CELEX: 32017R0182
Language: et
Date: 2017-01-27 00:00:00
Title: Komisjoni rakendusmäärus (EL) 2017/182, 27. jaanuar 2017, teatavate kaupade klassifitseerimise kohta kombineeritud nomenklatuuris

3.2.2017   
               
               
                  ET
               
               
                  Euroopa Liidu Teataja
               
               
                  L 29/13
               
            KOMISJONI RAKENDUSMÄÄRUS (EL) 2017/182,
      27. jaanuar 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 27. jaanuar 2017
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Umbes 20 mm läbimõõduga ja 6 mm kõrgused elastsest silikoonist (plastist) valmistatud libisemiskindla pealispinnaga tooted (nn mängukonsooli juhtpuldi pöidlahaardkatted). Tooted on varustatud iseliimuva alumiiniumprofiiliga, mis on lõigatud aluse mõõtu.
                     Neid haardkatteid kasutatakse mängukonsooli juhtkangide katetena.
                     Pöidlahaardkatted on ette nähtud juhtpuldi kaitsmiseks higi ja intensiivsest kasutamisest tuleneva kulumise eest, samuti libisemiskindla pealispinna abil sõrmede mahalibisemise vältimiseks puldilt.
                     Vt pilti (*1)
                     
                  
                  
                     3926 90 97 
                  
                  
                     Klassifikatsioon määratakse kindlaks kombineeritud nomenklatuuri tõlgendamise üldreeglitega 1 ja 6 ning CN-koodide 3926 , 3926 90  ja 3926 90 97  sõnastusega.
                     Pöidlahaardkatted üksnes parandavad mängu juhtpuldi funktsiooni. Seega ei saa nende abil mängupulti mingiks konkreetseks toiminguks kohandada ega selle toimingute ulatust suurendada ega neid mängupuldi või -konsooli põhifunktsiooniga seoses eritoimingu sooritamiseks kasutada (vt kohtuasi C-152/10 Unomedical, ECLI:EU:C:2011:402, punktid 13, 29 ja 38).
                     Järelikult ei või toodet klassifitseerida videomängukonsoolide ja -masinate tarvikuna rubriiki 9504 .
                     Seepärast tuleb toode vastavalt selle koostismaterjalile (plast) klassifitseerida muu plastist tootena CN-koodi 3926 90 97  alla.
                  
               
            (*1)  Pilt on üksnes illustratsiooniks.